Document ID: /roh_data/filtered/fineweb-2-filterrobots_roh.jsonl.gz/31679

Grazia a la nova lescha da sanadad han las apotecas pudì schlargiar lur purschida. Ozendi pon ins era laschar vaccinar cunter raischens e la grippa ni far in test da cancer dil begl. Tenor Max Caviezel da l'Uniun grischuna d'apotechers duajan talas purschidas vegnir augmentadas. L'onn passà hajan tranter 500 e 600 persunas laschà vaccinar en ina apoteca. Qua hajan ins anc bler potenzial.
La dumonda è sche las persunas enconuschan la purschida.
Natiralmain ch'ils apotechers profiteschan da las purschidas supplementaras. Max Caviezel è dentant persvadì, ch'era ils medis profiteschan. Grazia a las purschidas e las cussegliaziuns da las apotecas, vegnian ils medis da chasa distgargiads. Ed era ils custs da sanadad che creschan adina pudessan tenor Caviezel uschia vegnir franà in pau.
RR actualitad 08:00